ཕུང་པོ་གསུམ་པ་

ཕུང་པོ་གསུམ་པ་ཞེས་པ་ནི་བྱང་ཆུབ་སེམས་དཔའི་ལྟུང་བ་སྦྱོང་བའི་ཆོས་ཀྱི་རྣམ་གྲངས་ཤིག་སྟེ། སྡིག་པ་བཤགས་པ་དང་། བསོད་ནམས་ལ་རྗེས་སུ་ཡི་རང་བ། བྱང་ཆུབ་ཏུ་བསྔོ་བ་བཅས་ཆོས་གསུམ་ལ་གོ་བ་ཡིན་ནོ། །
ནང་དོན།
མདོ་ལས་གསུངས་པ།
"ཉིན་ལན་གསུམ་མཚན་ལན་གསུམ་དུ་ཕུང་པོ་གསུམ་པ་སྟེ། ཕུང་པོ་གསུམ་པོ་རྣམས་ནི་སྡིག་པ་བཤགས་པ་དང་། བསོད་ནམས་ལ་རྗེས་སུ་ཡི་རང་བ་དང་། བྱང་ཆུབ་ཏུ་བསྔོ་བ་རྣམས་ཀྱིས་མདོར་བསྡུས་པའི་ཕུང་པོ་གསུམ་པ་རབ་ཏུ་གདོན་པར་བྱའོ། །"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར།ཞེས་གསུངས་པ་ལྟར། ཉིན་མཚན་རེ་རེར་ལན་གསུམ་རེ་ཕུང་པོ་གསུམ་པ་གདོན་པར་བྱའོ། །"ཉིན་ལན་གསུམ་དང་མཚན་མོ་ལན་གསུམ་དུ་སྡིག་པ་བཤགས་པ་དང་། བསོད་ནམས་ལ་རྗེས་སུ་ཡི་རང་བ་དང་། དགེ་བ་བྱང་ཆུབ་ཏུ་བསྔོ་བ་སྟེ་ཕུང་པོ་གསུམ་པ་གདོན་པར་བྱ་ཞིང་།"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར།ཞེས་གསུངས་པ་ལྟར། ཕུང་པོ་གསུམ་པ་ནི་སྡིག་པ་བཤགས་པ་དང་བསོད་ནམས་ལ་ཡི་རང་བ། དགེ་བ་བསྔོ་བ་གསུམ་ཡིན་ནོ། །
ཕུང་པོ་གསུམ་པའི་གྲངས་ཀ་གསུམ།
དང་པོ། སྡིག་པ་བཤགས་པ།
"སྡིག་ལྟུང་སྦྱོང་ཕྱིར་ཉེས་པ་བཤགས་པ་ནི། བསླབ་བྱ་རྣམས་སྲུང་བར་འབད་ཀྱང་ཉོན་མོངས་པ་མང་བ་སོགས་ཀྱི་དབང་ལས་རང་རྒྱུད་ལ་ཉེས་པ་དང་ལྟུང་བ་དག་གིས་དགོས་པར་གྱུར་ན་ཉིན་པར་ལན་གསུམ་དང་མཚན་མོ་ལན་གསུམ་དུ་སྡིག་ལྟུང་བཤགས་པ་དང་བསོད་ནམས་ལ་རྗེས་སུ་ཡི་རང་བ་དང་སངས་རྒྱས་རྣམས་ལ་བསྐུལ་བའི་ཐབས་གསུམ་པོ་སྟོན་པས་ན་ཕུང་པོ་གསུམ་པའི་མདོ་ཞེས་བྱ་བ་དེ་ཉིད་གདོན་པར་བྱ་ཞིང་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་གསུངས་པ་ལྟར། སྔར་བསགས་པའི་སྡིག་པ་ལ་འགྱོད་པ་སྐྱེད་ནས་བཤགས་པར་བྱའོ། །

གཉིས་པ། བསོད་ནམས་ལ་རྗེས་སུ་ཡི་རང་བ།
"ཉིན་ལན་གསུམ་དང་མཚན་མོ་ལན་གསུམ་དུ་སྡིག་པ་བཤགས་པ་དང་། བསོད་ནམས་གསོག་པ་དང་། དགེ་བ་མི་ཟད་ཅིང་སྤེལ་བའི་ཐབས་ཕུང་པོ་གསུམ་པ་གདོན་པར་བྱ་ཞིང་"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར།ཞེས་གསུངས་པ་ལྟར། རང་གཞན་གྱིས་བསགས་པའི་བསོད་ནམས་ལ་དགའ་བ་དང་ཡི་རང་སེམས་སྐྱེད་པར་བྱའོ། །

གསུམ་པ། བྱང་ཆུབ་ཏུ་བསྔོ་བ།
"ཆེད་དུ་བྱ་བ་སེམས་ཅན་ཁོ་ནའི་དོན་གྱི་ཕྱིར་རང་དང་གཞན་གྱིས་དུས་གསུམ་དུ་བསགས་པའི་ཕྱིན་དྲུག་ལ་སོགས་པའི་དགེ་རྩ་གང་འགྲུབ་ཐམས་ཅད་རྫོགས་པའི་བྱང་ཆུབ་ཀྱི་གོ་འཕང་འཐོབ་པའི་ཕྱིར་བསྔོའོ་ཞེས་བསྔོ་ཞིང་སྨོན་ལམ་གདབ་པར་བྱ་དགོས་སོ། །"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་གསུངས་པ་ལྟར། བསགས་པའི་དགེ་བ་ཐམས་ཅད་སེམས་ཅན་གྱི་དོན་དུ་བྱང་ཆུབ་ཏུ་བསྔོ་བར་བྱའོ། །

གཉེན་པོ་སྟོབས་བཞི།
"རྣམ་པར་སུན་འབྱིན་པ་ཀུན་ཏུ་སྤྱོད་པ་དང་། གཉེན་པོ་ཀུན་ཏུ་སྤྱོད་པ་དང་། ཉེས་པ་བཟློག་པའི་སྟོབས་དང་། རྟེན་གྱི་སྟོབས་སོ། །"དཔའ་བོ་གཙུག་ལག་ཕྲེང་བ། སྤྱོད་འཇུག་གི་རྣམ་བཤད་ཐེག་ཆེན་ཆོས་ཀྱི་རྒྱ་མཚོ། ཤིང་དཔར།ཞེས་གསུངས་པ་ལྟར་སྟོབས་བཞི་ཚང་བར་བྱེད་དགོས།

ལྟུང་བ་སྦྱོང་བའི་ཐབས།
"གལ་ཏེ་རྩ་ལྟུང་བྱུང་ན་གང་ཟག་དབང་པོ་རབ་འབྲིང་ཐ་མའི་བཤགས་ཐབས་བཞིན་དུ་བཤགས་པ་བགྱིད་ཅིང་སླར་བྱང་སྡོམ་ལེན་པར་བྱ་བ་དང་གཞན་ཉེས་བྱས་ལ་སོགས་པ་གང་བྱུང་བ་ལ་ཉིན་ལན་གསུམ་དང་མཚན་མོ་ལན་གསུམ་དུ་ཕུང་པོ་གསུམ་པ་ཞེས་བཤགས་པ་ཡི་རང་བསྔོ་བ་གསུམ་སྟེ་བྱང་ཆུབ་ལྟུང་བཤགས་ལྟ་བུ་ལ་སོགས་པ་གདོན་པར་བྱ་ཞིང་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་གསུངས་པ་ལྟར། རྩ་ལྟུང་ལས་གཞན་པའི་ལྟུང་བ་ཐམས་ཅད་ཕུང་པོ་གསུམ་པ་གདོན་པས་དག་ཅིང་ཞི་བར་འགྱུར་རོ། །
མཇུག་བསྡུ།
དེ་ལྟར་ཞེས་ན། ཕུང་པོ་གསུམ་པ་ནི་བྱང་ཆུབ་སེམས་དཔའི་ལྟུང་བ་སྦྱོང་བའི་གལ་ཆེའི་ཐབས་ཤིག་ཡིན་ལ། སྡིག་པ་བཤགས་པ། བསོད་ནམས་ལ་ཡི་རང་བ། བྱང་ཆུབ་ཏུ་བསྔོ་བ་གསུམ་ཉིན་མཚན་རེ་རེར་ལན་གསུམ་རེ་གདོན་པར་བྱ་སྟེ། དེས་སྟོབས་བཞི་ཚང་བའི་བཤགས་པ་ཡིན་པས་ལྟུང་བ་དག་ཅིང་ཞི་བར་འགྱུར་བའོ། །
ལུང་ཁུངས།